30.4.2007 Jurnalul Oficial al Uniunii Europene L 112/1 I (Acte adoptate în temeiul Tratatelor CE/Euratom a căror publicare nu este obligatorie) DECIZII COMISIE DECIZIA COMISIEI din 19 ianuarie 2005 privind Planul Rivesaltes şi taxele parafiscale CIVDN puse în aplicare de Franța [notificată cu numărul C(2005) 50] (Numai textul în limba franceză este autentic) (2007/253/CE) COMISIA COMUNITĂȚILOR EUROPENE, (3) având în vedere Tratatul de instituire a Comunității Europene, în special articolul 88 alineatul (2) primul paragraf, după invitația adresată părților interesate de a-şi prezenta observațiile în conformitate cu articolul menționat anterior () şi având în vedere aceste observații, întrucât: L PROCEDURĂ (1) În urma unei plângeri, Comisia a interogat autoritățile franceze, în legătură cu măsurile care fac obiectul prezentei decizii, prin scrisorile din 19 iulie 1999, 16 decembrie 1999, 24 august 2000 şi 9 decembrie 2000. Franţa a răspuns Comisiei prin scrisorile din 19 august 1999, 24 februarie 2000 şi 25 ianuarie 2001. Comisia a întâlnit (6) autoritățile franceze la 26 ianuarie 2000 şi o delegaţie a Comitetului interprofesional al vinurilor dulci naturale (CIVDN) la 31 martie 2000. (2) Deoarece au fost puse în aplicare fără autorizația prealabilă a Comisiei, măsurile în cauză au fost înscrise în registrul ajutoarelor nenotificate, cu numărul NN 139/2002. Prin scrisoarea din 21 ianuarie 2003, Comisia a informat Franța cu privire la decizia sa de a deschide procedura prevăzută în articolul 88 alineatul (2) din tratat în ceea ce priveşte acest ajutor. Decizia Comisiei de a deschide procedura a fost publicată în Jurnalul Oficial al Uniunii Europene (?). Comisia a invitat celelalte state membre şi părţi interesate să-şi prezinte observațiile cu privire la ajutoarele în cauză. Autorităţile franceze şi-au trimis comentariile prin scrisorile din 16 şi 18 iunie 2003. Comisia a primit observații de la reclamant, care au fost trimise autorităților franceze prin scrisoarea din 6 august 2004. Autorităţile franceze au răspuns, la rândul lor, prin scrisoarea din 10 septembrie 2004. II DESCRIERE 1. PLANUL RIVESALTES În 1996, CIVDN a decis introducerea unei acţiuni de reconversie viticolă vizând să înlocuiască, prin desțelenirea şi replantarea varietăților viticole de calitate, o parte din producția de vinuri dulci naturale din departamentul Pirineii Orientali, pentru a remedia criza structurală prin care trecea această producție şi care se manifesta printr-o scădere bruscă regulată a debuşeurilor. Ajutorul avea drept scop să finanțeze ameliorarea calitativă a repartiției soiurilor de viță cultivate în această regiune. El a încetat, mai târziu, la 1 august 2000. () JO C 82, 5.4.2003, p. 2. () A se vedea nota 1.